Diari Oficial de la Generalitat Valenciana


Sumari del DOGV 5413, del 22-12-2006 (2006/14828)

Resolució de 30 d'octubre de 2006, del Servici Territorial d'Energia, relativa a la informació pública del projecte d'autorització administrativa, reconeixement d'utilitat pública i l'aprovació de l'execució del projecte d'instal·lacions .Antena de subministrament de gas natural al terme municipal de Requena., que discorre pel terme municipal de Requena, a la província de València, així com de l'estudi d'impacte ambiental, presentat per Gas Natural Distribución SDG, SA, CBREDE/2006/45/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5413

Data del DOGV
:   22-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/14002


Organisme emissor
:   Conselleria d'Infraestructures i Transport

Tipus de document
:   Anunci

Resolució de 30 d'octubre de 2006, del Servici Territorial d'Energia, relativa a la informació pública del projecte d'autorització administrativa, reconeixement d'utilitat pública i l'aprovació de l'execució del projecte d'instal·lacions .Antena de subministrament de gas natural al terme municipal de Requena., que discorre pel terme municipal de Requena, a la província de València, així com de l'estudi d'impacte ambiental, presentat per Gas Natural Distribución SDG, SA, CBREDE/2006/45/46. [2006/14696]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i al que preceptua el Decret 162/1990, de 15 d'octubre, sobre impacte ambiental, se sotmet a informació pública el projecte d'autorització administrativa següent.  
Peticionari: Gas Natural Distribución SDG, SA, NIF: A-63485890, amb seu social al c/ Joan d'Àustria, núm. 39 . 47, 08915 Barcelona.  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions .Antena de subministrament de gas natural al terme municipal de Requena., que discorre pel terme municipal de Requena, a la província de València, així com de l'estudi de l'impacte ambiental.  
Justificació del projecte: el traçat té l'origen en la posició 15.15.04 del ramal Chiva-Buñol-Requena-Utiel, propietat de Gas Natural, al terme municipal de Requena, i arribarà a les proximitats de la Cerémica Arcís, on se situarà la vàlvula de connexió. Prèviament es derivarà de la conducció l'armari de regulació de què partirà la futura xarxa per a consum domesticocomercial.  
Àrea d'autorització: l'autorització afecta el terme municipal de Requena.  
Pressupost: Tres-cents cinquanta-tres mil tres-cents seixanta-tres euros amb vint-i-quatre cèntims (353.363,24 €).  
El projecte inclou plans parcel·laris i la relació concreta i individualitzada dels béns i dels drets afectats.  
 Afectació a finques particulars derivada de la construcció del projecte i les seues instal·lacions auxiliars:  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.  
Dos. Per a les canalitzacions:  
A) Imposició de servitud permanent de pas, en una franja de terreny de tres (3) metres d'ample, un i mig (1,5) a cada costat de l'eix, per on discorrerà soterrada la canonada i cables de telecomunicació i telecomandament que es requerisquen per a la conducció del gas i que estarà subjecta a les limitacions següents:  
1) Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos de tija alta a una distància inferior a 2 metres, a un costat i a l'altre de l'eix de la canonada.  
2) Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.  
3) Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.  
4) Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.  
B) Ocupació temporal, com a necessitat derivada de l'execució de les obres que es reflectisca, per a cada finca en els plans parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i la instal·lació de la canalització i elements annexos, executant els treballs o operacions necessàries a estos fins.  
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, c/ Gregorio Gea, 29 de València (CP 46819), i presentar, en dos exemplars, en este centre les al·legacions que consideren oportunes en el termini de trenta dies a partir de l'endemà de la inserció d'este anunci.  
València, 30 d'octubre de 2006.. El cap del Servici Territorial d'Energia: Enrique Climent Sirvent.  
S'adjunta la relació dels béns i dels drets afectats